Estrontzio

Estrontzioa elementu kimiko bat da, Sr ikurra eta 38 zenbaki atomikoa dituena. Metal lurralkalino hau elementu bigun zuri zilarkara edo horixka da, eta kimikoki oso erreaktiboa da. Hori kolorea hartzen du airearekin kontaktuan. Zelestinan eta estrontzianitan ageri da naturan. Estrontzio-90 (90Sr) isotopoa jalkin erradioaktiboan ageri da eta 28,90 urteko erdibizitza dauka.

Ezaugarri nagusiak 
Airearekin kontaktuan duen erreaktibotasun handia dela-eta, beste elementu batzuekin konposatuak osatuz soilik agertzen da naturan.

Estrontzioa askoz erreaktiboagoa da uretan airean baino. Erreakzio honetan ura deskonposatu egiten da, estrontzio hidroxidoa eta hidrogeno gasa sortuz. Airean erretzean estrontzio oxidoa eta estrontzio nitruroa ekoizten ditu; nitrogenoak 380 °C azpitik ez duenez erreakzionatzen, oxidoa soilik eratzen da giro-tenperaturan erretzen denean. Hauts bihurtutako estrontzioa berez hartzen du suak. Estrontzio-gatz lurrunkorrek kolore karmin ederra ekoizten dute su hartzean; hori dela-eta, su piroteknikoei eransten zaie. Estrontzio naturala lau isotopo egonkorren nahastea da.

Kanpo estekak 

Elementu kimikoak